Styrets forslag til mandat:

Revidering av selskapsavtale. Utforming av eierstrategi og samarbeidsavtale

Prosjekt Eierskap har henstilt til at selskapene tar opp sak om revidering av selskapsavtalene til behandling i representantskapet 24.oktober 2014. Jmf. prosjekt Eierskap har Mortenstua Skole IKS den nyeste selskapsavtalen av Indre Østfolds IKSer. Det er likevel foreslått noen endringer i forhold til ny mal og den interkommunale eierskapsmeldingen.

Styret vurderer imidlertid at det er viktig og først å utarbeide både eierstrategi og en samarbeidsavtale for selskapet, som kan gå forut for en revisjon av selskapsavtalen. Selskapet vokser hurtig og har i dag flest antall årsverk av IKSene i Indre Østfold. Det er viktig at eierne gir klare retninger for selskapet og skaper et forpliktende avtalt samarbeid med selskapet.

Styre for Mortenstua skole gjorde følgende enstemmige vedtak i sak 35/14:

«Styret tilrås representantskapet å sette ned en gruppe for å utarbeide en eierstrategi og en samarbeidsavtale for Mortenstua IKS som vedtas i representantskapet våren 2015.

Eierne ba styret i eiermøte 29.09.14 om å utarbeide et forslag til mandat for en arbeidsgruppe som jobber med Eierstrategi og Samarbeidsavtale som presenteres i Representantskapet 24.10.14.

Forslag til vedtak:

1. Det nedsettes et strategiutvalg for å utarbeide Eierstrategi og Samarbeidsavtale for Mortenstua IKS.
2. Strategiarbeidet skal ha et særlig fokus på rammer og dimensjonering av tjenesten, herunder inntakskriterier. Arbeidet skal også omfatte revisjon av selskapsavtalen.
3. Strategiutvalget skal bestå av
4. Representantskapsleder (Svein Olav Agnalt)
5. Styreleder (Roar Høisvveen)
6. Daglig leder (Heidi Lindemark)
7. Rådmann (Eidsberg Kommune)
8. Virksomhetsleder (Askim Kommune)
9. Prosjektleder (Åsmund Kobbevik)
10. Styringsdokumentene (eierstrategi, samarbeidsavtale og selskapsavtale) legges frem for representantskapet til behandling våren 2015.